**MEĐUNARODNA ZNANSTVENO-STRUČNA KONFERENCIJA MLADI ZNANSTVENICI U DIJALOGU**

Poštovane kolegice i kolege,

čast nam je pozvati vas da sudjelujete na šestoj Međunarodnoj znanstveno-stručnoj konferenciji Mladi znanstvenici u dijalogu.

Konferencija će se održati **od 5. do 6. lipnja 2025. godine na Sveučilištu Sjever u Varaždinu.**

Konferenciju organiziraju: Sveučilište Sjever, Doktorska škola Sveučilišta J. J. Strossmayera u Osijeku, Filozofski fakultet Sveučilišta u Mostaru, Akademija za umjetnost i kulturu u Osijeku i Filozofski fakultet Osijek.

Pozivamo mlade znanstvenike iz različitih disciplina da se pridruže našoj konferenciji s ciljem promicanja interdisciplinarnog dijaloga o relevantnim društvenim fenomenima. Ova konferencija pruža platformu za znanstveno istraživanje, prezentaciju istraživačkih rezultata i zaključaka zainteresiranoj publici, uz poticanje kritičkog promišljanja i evaluacije.

Želimo stvoriti prostor u kojem mladi istraživači mogu pokazati svoju originalnost i znanstvenu kompetenciju, kao i razviti sposobnosti kritičkog razmišljanja koje odlikuju suvremenu znanost.

**Pozivamo vas da oblikujete teme izlaganja u skladu s nazivom konferencije:**

**Informacija i dijalog u digitalnom dobu: Interdisciplinarne perspektive i suvremeni izazovi**

Veselimo se vašim doprinosima i perspektivama!

Prijava putem linka: [https://forms.gle/pXzazUEgq26WUdk68](https://forms.gle/pXzazUEgq26WUdk68%20) do zaključno 15. travnja 2025. Obrazac za predaju sažetaka nalazi se u privitku obavijesti.

Cjelovite radove potrebno je poslati do 5. lipnja 2025.

Za sva pitanja molimo obratite se na e-mail adresu: [**konferencija.mladi@unin.hr**](mailto:konferencija.mladi@unin.hr). Sudjelovanje na konferenciji je besplatno.

S poštovanjem, Organizacijski odbor konferencije Mladi znanstvenici u dijalogu